open-index/open-wikipedia-markdown huggingface dataset:
Rexión Norte, Portugal

A **Rexión Norte** de Portugal é unha rexión que comprende os distritos de Viana do Castelo, Braga, Porto, Vila Real e Braganza, así como parte dos distritos de Aveiro, Viseu e Guarda.

Limita ao norte con Galiza, ao sur coa Rexión Centro de Portugal, ao leste con Castela e León e ao oeste co Atlántico. Ten unha extensión de 21.278 km² (un 24 % do Portugal Continental) e no 2007, na rexión habitaban 4.196.354 persoas (un 37 % do Portugal continental).

Historicamente formaba parte da Gallaecia sur, constituíndo gran parte do Convento Bracarense con sé na vila de Braga. Formou tamén parte do Antigo Reino de Galiza. Cultura, costumes e paisaxe son aínda comúns con Galicia.

## Subrexións 
Comprende 8 subrexións estatísticas: Alto Trás-os-Montes, Ave, Cávado, Douro, Entre Douro e Vouga, Grande Porto, Minho-Lima e Támega

## Composición territorial 
A Rexión Norte comprende 86 concellos, un 27,8 % da totalidade do estado.

Braga-Bom Jesus do Monte-76-2011-gje.jpg|Braga
Guimaraes-Palast der Herzoege von Braganca-06-Patio-2011-gje.jpg|Guimarães
Porto-Kathedrale-22-Kreuzgang-Tuerme-2011-gje.jpg|Porto
Douro-Tal-06-2011-gje.jpg
Douro-Tal-34-Weinberge-2011-gje.jpg
Douro-Tal-66-Bahnhof Gouvinhas-2011-gje.jpg
Portugal-Norte-102-Stickerei-2011-gje.jpg
Portugal-Norte-168-Dorf-2011-gje.jpg
Portugal-Norte-164-Gebirgsstrasse-2011-gje.jpg
Portugal-Norte-214-Haus mit Frau davor-2011-gje.jpg
Tavora-Tal-50-Oelbaumterrassen-2011-gje.jpg
Cheez Whiz

**Cheez Whiz** é un queixo procesado americano que ten unha consistencia líquida similar ao dun mollo ou un queixo para untar que foi introducido no mercado por primeira vez pola compañía de alimentación Kraft Foods no ano 1953.

## Características
A súa cor é brillante e marela e posúe unha fluidez viscosa en forma de líquido, que se distribúe en botes de vidro, e emprégase para aliñar as corn chips, os hot dogs, os cheesesteaks, ou calquera outro alimento. Comercialízase nalgúns países como os Estados Unidos, o Canadá, Venezuela e Filipinas.

## Cultura xeral
O Cheez Whiz fai a súa aparición na película *The Blues Brothers*. Elwood volta ao seu apartemento co seu irmán Jake; un dos seus residentes, que xoga as cartas, pregúntalle: "Conseguíchesmo Cheez Whiz?" Elwood lanza un envase da marca de Easy Cheese. Esta escena é parodiada en *Family Guy* con Stewie Griffin facendo a mesma pregunta.

O músico Beck menciona ao Cheez Whiz na súa peza "Loser" do traballo *Mellow Gold*: "Get crazy with the Cheez Whiz!".

## Véxase tamén
### Outros artigos
*Easy Cheese 
*Velveeta
*Kraft Dinner

### Ligazóns externas
*Páxina oficial do Cheez Whiz 
*Información nutricional
Viseu

O topçonimo **Viseu** pode referirse a:

##  
* a cidade de Viseu, sede de distrito.
* o distrito de Viseu;
* a grande área metropolitana Viseu;
* a Diocese de Viseu;

##  
* o concello de Viseu, no Pará;

##  
* o río Vişeu.
Txuma Murugarren

**Txuma Murugarren**, nado en Errenteria en 1964, é un cantante e compositor vasco.

## Traxectoria
Foi vocalista, guitarrista e autor das letras das cancións de Sasoi Ilunak, grupo de pop rock que gravou tres discos na década dos noventa do século XX. Posteriormente iniciou unha carreira en solitario, e sacou ao mercado cinco discos.

Publicou un libro, *Larrialdietako irteera* (*Saída de emerxencias*), na editorial Paper Hotsak, no 2006, que recompila parte dos seus artigos publicado no xornal Berria.

## Discografía
Con Sasoi Ilunak:

* *Sasoi Ilunak* (Oihuka, 1991)
* *Herri Xumeak* (Oihuka, 1993)
* *Harakina* (Oihuka, 1993)

En solitario:

* *Nire Leihoak* (Oihuka, 2000) 
* *Hegazkinen Arima* (Gaztelupeko Hotsak, 2001)
* *Gauak, Neskak eta Maletak* (Gaztelupeko Hotsak 2003)
* *Nire anaiaren kotxeko argiak* (Gaztelupeko Hotsak, 2005)
* *Marjinalia* (Gaztelupeko Hotsak, 2007)

## Libros
* *Larrialdietarako Irteera* (Paper Hotsak, 2006)
Juan Luis

**Juan Luis López García**, chamado **Juan Luis**, nado en Santiago de Compostela o 21 de xuño de 1894 e finado na mesma cidade o 24 de xaneiro de 1984, foi un pintor galego.

## Traxectoria 
Comezou na actividade pictórica na infancia no taller do pai. Fórmase basicamente nas aulas de pintura de Mariano Tito Vázquez e na Escola de Artes e Oficios da cidade. Obtivo unha bolsa de estudos do Concello de Santiago coa que se desprazou a Madrid. Alí coñeceu, por mediación de Francisco Asorey, a artistas da época como Manuel Bujados ou Julio Romero de Torres.

Ao seu regreso contaba xa cun certo prestixio. Participa na Exposición Rexional da Coruña, en 1917, e obtén grandes gabanzas dos críticos da época. Encargóuselle a restauración do retablo da igrexa de Arcos de Furcos (Cuntis), e alí coñeceu a Xosefa Carballo, coa que casaría en 1918, e tivo ao seu fillo Francisco Luis. Participou en distintas edicións da Exposición Nacional de Belas Artes que se celebraba en Madrid.

En 1926 viaxa como bolseiro a París, onde coñece a Carlos Maside, que o introduciría nos faladoiros artísticos dos cafés de Montmartre e Montparnasse, e no 1930 desprázase de novo como bolseiro da deputación da Coruña a visitar distintos museos e galerías de Italia, Suíza e Francia. Despois da guerra civil ingresa como catedrático na Escola Superior de Belas Artes de Barcelona.

A súa pintura é basicamente de temática costumista, especialmente campesiña. Habería que encadralo na mesma xeración que Castelao, Xesús Corredoyra ou os seus grandes amigos Felipe Bello Piñeiro e Francisco Asorey.

## Notas 
## Véxase tamén 
### Bibliografía 
* Areán, C.: *Treinta años de Arte Español*, Madrid, 1972.
* Arte Gallego (catálogo), Santiago de Compostela, 1926.
* *Artistas Galegos: pintores (rexionalismo I)*. "Juan Luis", Nova Galicia Edicións, Vigo, 2002.
* López Vázquez, J.: "Juan Luis", en *Gran Enciclopedia Gallega*, tomo 18, pp.&nbsp;117–120.
* Mon, Fernando: *La pintura actual en Galicia*, A Coruña, 1972.
* Travieso Mougán, J.: *Juan Luis, un goce de la pintura* (catálogo), Deputación da Coruña, 1984.
* Travieso, J.; Cerviño Lago, J.: *El pintor Juan Luis* (catálogo), Fundación Pedro Barrié de la Maza, A Coruña, 1994.

### Ligazóns externas 
* Museo del Prado .
* 20px|alt=imaxe *Exvoto*, ca. 1925, óleo-lenzo, 84x133cm Pinacoteca Francisco Fernández del Riego
Vicecondado de Carcasona

O **Vicecondado de Carcasona** xurdiu en 1082. Nesa data Bernardo Aton IV Trencavel vizconde de Nimes e Albi, alegando os dereitos da súa nai Ermengarda (que os vendera a Barcelona antes do 1070) reclamou os condados de Carcasona e Rasez e os viscondados de Beziers e Agde e se apoderou deles. Os Trencavel foron señores de feito dos dominios pero só co título de vizcondes. Ermengarda morreu en 1101 e o seu fillo Bernardo Aton IV foi entón proclamado formalmente vizconde de Carcasona, Rasez, Beziers e Agde. Barcelona defendeu os seus dereitos repetidamente.

## Historia
[miniatura|esquerda|200px|Vista da cidadela de [Carcasona.]]
En 1107 Ramón Berenguer III apoderouse da cidade de Carcasona. En 1129 ou 1130 morreu Bernardo Aton e os seus fillos Bernardo V e Roxerio I sucedéronno o primeiro en Nimes e Agde e o segundo en Carcasona, Rasez, Beziers e Albi. Roger morreu sen fillos en 1150 e o seu irmán Ramón I Trencavel gobernou os estados até 1167. Logo de sete guerras (1096, 1107, 1112, 1120, 1124, 1150 e 1157) Ramon I Trencavel recoñeceu en 1157 a soberanía de Barcelona, recoñecemento confirmado en 1167.

O seu fillo Roger II (III de Beziers) foi vizconde até 1194 (asociado co seu irmán Ramón), e despois o seu fillo Ramón Roger Trencavel até 1209 no que foi desposuído e encarcerado por Simón de Montfort e morto pouco despois en cativerio. O seu parente Bernardo Aton VI de Nimes e Agde, tamén perdeu os seus dominios en 1214.

En 1224 o fillo de Ramón Roger Trencavel, Ramón II Trencavel, logo dalgúns intentos infrutuosos, recuperou os estados do pai, pero perdeunos en 1227; para volver a recuperalos parcialmente en 1240, pero finalmente en 1247 cedeu os seus dereitos ao rei de Francia a cambio dunha pensión.

## Lista de vizcondes de Carcasona
* 1082 – 1101 Ermengarda
* 1101 – 1129 Bernardo Aton IV Trencavel
* 1129 – 1150 Roxelio I Trencavel
* 1150 – 1167 Ramón I Trencavel
* 1167 – 1194 Roxelio II Trencavel
* 1194 – 1209 Ramón Roger Trencavel
* 1209 – 1218 Simón IV de Montfort
* 1218 – 1224 Amaury VI de Montfort
* 1224 – 1226 Ramón II Trencavel
* 1240 – 1247 Ramón II Trencavel
Soziedad Alkoholika

**Soziedad Alkoholika**, tamén coñecido por **S.A.**, é un grupo de música vasco fundado en Gasteiz. O seu estilo musical é definido normalmente como crossover thrash, unión do thrash metal co hardcore punk, e vén da xeira de grupos vascos que trocaron o seu son punk por unhas composición máis metaleiras. Nas letras das súas cancións adoitan saír críticas a temas como o militarismo, o fascismo, o racismo ou o sexismo.

## Membros 
Actualmente, a banda está formada por:
* Juan - voz 
* Jimmy e Javi - guitarras
* Pirulo - baixo
* Roberto - batería

## Discografía 
### Vídeos 
## Véxase tamén 
### Ligazóns externas 
* Web oficial do grupo 
* Web oficial do grupo en myspace
Tres disparos e dous friames

***Tres disparos e dous friames*** é unha novela negra de Miguel Anxo Fernández Fernández, publicada en maio de 2008. É a terceira entrega das aventuras do detective de orixe galega residente nos Ánxeles Frank Soutelo.

## Trama 
Frank Soutelo recibe a visita de Sarah, unha rapaza dunha familia ben da costa leste, que se mudou a Hollywood co propósito de facerse actriz. Solicítalle ó detective que consiga que o seu produtor deixe de abusar sexualmente dela.

O produtor cede ás ameazas de chantaxe de Frank Soutelo, pero no último intre aparece a súa esposa con Sarah. A esposa mata ó seu marido, golpea a Frank coa culata do seu *Magnum*, e mata a Sarah, escapando cos cartos do seguro de falecemento do marido.

Frank Soutelo perséguea para recuperar o seu millón de dólares. Para iso vai primeiro a Boston, onde se entrevista coa nai de Sarah, e posteriormente a Papeete, na Polinesia Francesa.

## Narración 
Neste libro Frank Soutelo vese acosado desde o principio polas mulleres, practicando o coito con Sarah e recibindo unha felación da muller do produtor. Como nos libros anteriores, reitera o seu gusto polo sexo, así como pola gastronomía galega e polo cine.

Retoma os turbios asuntos de Hollywood que xa analizara en *Luar no inferno*, como a contratación de mozas que rematan explotadas sexualmente ou a dobre moral dos produtores.

Nesta obra non conta coa axuda de Pat Pérez, a súa secretaria, pero coñece a novos amigos, tamén galegos, que o axudan.

## Véxase tamén 
### Ligazóns externas 
* ficha na páxina da editorial
Regras de Divisibilidade

A **divisibilidade** é a capacidade dun número enteiro *b* ser divisible entre outro enteiro *a* (distinto de cero) se existe un terceiro enteiro *c* tal que *b* = *a·c*. Adóitase expresar da forma *a*|*b*, léndose *a* divide a *b* ou *a* é **divisor** de *b*, ou mesmo *b* é **múltiplo** de *a*. Por exemplo, 6 é divisible por 3, xa que 6 = 3·2; pero non é divisible entre 4, pois non existe un enteiro *c* tal que 6 = 4·c. Isto é, o resto da división euclídea (enteira) de 6 entre 4 non é cero. Véxase o algoritmo da división.

Todo número enteiro maior que 1 é divisible por 1 e por si mesmo. Os números que non admiten máis que estes dous divisores denomínanse números primos. Os que admiten máis de dous divisores chámanse números compostos.

## Propiedades 
Sexan *a*, *b*, *c* ∈ Z:

***1.** 1|*a*, *a*|0, *a*|*a*.
***2.** Se *a*|*b* e *b*|*a*, entón *a* = ±*b*.
***3.** Se *a*|*b* e *b*|*c*, entón *a*|*c*.
***4.** Se *a*|*b*, entón *a*|*bx*, ∀*x* ∈ Z.
***5.** Se *a*|*b* e *a*|*c*, entón *a*|(*bx* + *cy*), ∀*x*, *y* ∈ Z.
***6.** Se *a*|*b·c* e mcd(a,b)=1, entón *a*|*c*

## Criterios de divisibilidade
Os seguintes criterios permiten pescudar se un número é divisible por outro dun modo simple, sen necesidade de realizar unha división.

## Véxase tamén
*Táboa de divisores
.357 Magnum

dereita|miniatura|250px|Dos cartuchos diferentes do calibre .357 Magnum. Á esquerda a versión *JSP* (punta suave ou branda), e á dereita a versión *JHP* (punta oca)

O **.357 Magnum** é un calibre para revólver, creado pola empresa de armas *Smith&Wesson* en 1934 e baseado nun anterior, o .38 Special. Desde a súa creación difundiuse amplamente o seu uso.

A diferenza entre unha bala disparada do .38 e outra de .357 (malia a diferenza do nome miden o mesmo) é que, mentres a .38 viaxa a 250&nbsp;m/s, a Magnum faino 400, co drástico aumento de poder de detención e capacidade de perforación que iso implica.

## Deseño
Este calibre foi deseñado para a policía, a autodefensa e a cacería. O obxectivo da súa creación foi facer unha bala de profunda penetración, traxectoria plana, e longo alcance efectivo.

É excelente para a autodefensa polo seu alto poder de parada, que pode deter dun disparo animais superiores en tamaño ó home. Mesmo pode matar a un cervo dun disparo certeiro a curta distancia.

Outra vantaxe dos revólveres .357 Magnum é a posibilidade de usar cartuchos .38 Special, porque as balas e vaíñas dos dous calibres son do mesmo diámetro. Porén, os revólveres deseñados para o calibre .38 special non poden utilizar o .357 Magnum, debido ás menores dimensións do barrilete. Malia todo, a súa potencia é inferior ó resto dos calibres Magnum, como o .41 Magnum, .44 Magnum e .454 Casull.

miniatura|esquerda|250px|.357 Magnum.

Este calibre iniciou a era das municións para pistola con balas de alta velocidade.

O calibre .357 Magnum non debe confundirse co .357 SIG, deseñado para as pistolas semiautomáticas e de menor potencia que o Magnum.

## Balística
A bala pesa 8.1 g, ten camisa HP, velocidade inicial de 440 m/s e potencia inicial de 790 J.

Pero tamén existe outra versión deste calibre cunha bala de 10,2 g, tamén de camisa HP, velocidade inicial de 375&nbsp;m/s e potencia inicial de 725 J.

## Sinónimos
*.357
*.357 Mag.
*.357 S&W Magnum
*.357 Mangle'em (modismo estadounidense)
*9x33mmR (nomenclatura europea)

## Véxase tamén 
### Ligazóns externas
*Guía de recoñecemento de armas de Nazarian's Gun's  
*357 Magnum en uso
Ardenas

**Ardenas** (en francés: *Ardennes*) (08) é un departamento francés situado na rexión de Alsacia-Champaña-Ardenas-Lorena.

## Xeografía 
* Limita ao norte con Bélxica, ao leste co departamento da Mosa, ao sur co do Marne, e ao oeste co departamento do Aisne.
* Punto máis alto: La Croix-Scaille (501m).
* Punto máis baixo: saída do río Aisne en Brienne-sur-Aisne (57m).
* Ríos principais: río Mosa, río Aisne, río Chiers.

## Demografía 
As principais cidades do departamento son (datos do censo de 1999):
* Charleville-Mézières : 55.490 habitantes, 65.727 na aglomeración.
* Sedan : 20.548 habitantes, 27.954 na aglomeración.

## Galería de imaxes 

Ficheiro:Marché de Noel Charleville-Mézières.jpg|Mercado de nadal de Charleville-Mézières, capital do departamento.
Ficheiro:FR-08-Charleville4.JPG|Casa do concello de Charleville-Mézières.
Ficheiro:Chateau de Sedan.JPG|Castelo da vila de Sedan.

## Notas 
## Véxase tamén 
### Ligazóns externas 
* Prefectura  
* Conseil général
Jorge Celedón

**Jorge Celedón**, tamén coñecido como **Jorgito Celedón**, nado en Villanueva (La Guajira) o 4 de xuño de 1967, é un cantante colombiano de música vallenato.

## Traxectoria
Provén dunha familia de músicos e comezou a cantar en público con doce anos. Debutou profesionalmente como corista no grupo Binomio de Oro de América, e ó morrer o cantante Rafael Orozco Maestre en 1992 pasou a ser o cantante principal. En 1998 decidiu crear o seu propio grupo xunto ao acordeonista Jimmy Zambrano, co que gañou un Grammy Latino na categoría de cumbia-vallenato en 2007.
Ariège

**Ariège** (09) (en occitano *Arièja*) é un departamento francés situado na rexión de Occitania. O departamento toma o seu nome do río Ariège, afluente do río Garona. Os seus habitantes reciben o xentilicio francés de *Ariégeois*. 

## Historia 
O departemento foi creado durante a Revolución Francesa, o 4 de marzo de 1790 en aplicación da lei do 22 de decembro de 1789, fusionando os Condados de Foix e de Coserans.

Fíxose unha solicitude ante o ''Conseil d'État* francés para mudar o nome do departamento a *Ariège-Pyrénées*. De acordo aos partidarios do proxecto, a mención *Pyrénées'' permitiría situalo mellor para así promovelo en toda Francia.

## Xeografía 
* Limita ao nordés con Aude, ao sueste cos Pyrénées-Orientales, ao sur con Andorra e a provincia de Lleida (España), e ao noroeste co Alto Garona. 
* Maior altura: Pica d'Estats (3.145m), na fronteira franco-española. Punto máis baixo: saída do río Lèze (203m) 
* Estrada a maior altura: Port de Pailhères (2.001m) 
* Outras cimas: Pic du Port de Sullo (3.143 m), Pic Montcalm (3.078 m), Pic des Bareytes (2.951 m), Pic de Serrère (2.912 m) 
* Principais ríos: Ariège, Salat, Lèze, Hers, Arise, Arac 
* O río subterráneo de Labouiche, de 4,5&nbsp;km de lonxitude, é o máis longo navegable do mundo. 
* Maior lago: Lac de Montbel (5&nbsp;km²) 
* Lagoas de Bethmale (10 ha), de Mondély, de Labarre, de Bompas, de Sainte-Croix-Volvestre. Lagos de Peyrau, de Saint-Ybars 
* Grutas: Le Mais-d'Avril, Niaux, Lle Portel, Bédeilhac, gruta de Les Trois-Frères, Lombrives (as maiores de Europa), Vache-Alliat

## Demografía 
Notas: 
* As fronteiras definitivas con Andorra fixáronse o 14 de abril de 1862. Os límites con España -rectificados en 1856, 1862, 1863 e 1866- fixáronse definitivamente o 14 de xuño de 1906. As modificacións producidas dende 1801 ata esa data non implicaron transferencia de poboación.

As maiores cidades do departamento son (datos do censo de 1999):
* Pamiers 13.417 habitantes; 17.715 na aglomeración. 
* Foix: 9.109 habitantes; 10.378 na aglomeración.
* Saint-Girons: 6.254 habitantes, 9.484 na aglomeración
* Lavelanet: 6.872 habitantes, 7.628 na aglomeración

## Ligazóns externas
*Conseil general (en francés)
*Prefectura (en francés)
*Ariège.com
*INSEE (Estatística francesa)
Pit bull

[miniatura|[American Pit Bull Terrier]]O **pit bull** é un termo xenérico usado para agrupar diferentes razas ou cruzamentos da familia molosser, usados tradicionalmente para a loita de cans. Entre esas razas están o bull terrier o american staffordshire terrier, o american pit bull terrier ou o staffordshire bull terrier. O termo é usado con diferentes castes e cruzamentos entre as que presentan características físicas semellantes.

## Características 
Ó non ser unha raza específica, senón un termo xenérico, non ten unhas características fixas, aínda que si unha aparencia xeral. Dependendo da raza ou cruzamento, poden pesar de 17 a 60 kg. De aspecto forte, musculatura desenvolvida, gran testa con masseters ben marcados, fociño folgado, orellas ás veces curtas e de case calquera combinación de cor en manto e ollos.

Antigamente o termo *pit bull* ou *pit dog* tamén foi utilizado para referirse ós cans que se criaban para loitar no foxo.
César Millán

**César Millán**, nado en Culiacán, Sinaloa, México o 27 de agosto de 1969, é un adestrador de cans, presentador de televisión e actor de orixe mexicana e nacionalizado estadounidense.

## Traxectoria 
César Millán abriu unha clínica veterinaria especializada no adestramento e na rehabilitación de cans con problemas de comportamento a mediados dos anos 90. Dedícase á rehabilitación de razas que teñen historiais de risco, como os pit bull ou os rottweilers. É o presentador dun programa de televisión, *El encantador de perros*, na versión hispana do National Geographic Channel. Tamén é o coautor do libro *El camino de César* que axuda a entender e tratar algúns problemas caninos.

## Véxase tamén 
### Ligazóns externas 
* Ficha na IMDb
* Web persoal de César Millán
Oihuka

**Oihuka** é unha discográfica independente fundada en Euskadi a mediados dos oitenta do século XX. Foi fundada por Marino Goñi. No 1987 absorbeu todo o catálogo da discográfica Soñua, tamén fundade por Goñi. Actualmente está dirixida por Ritxi Aizpuru.

Oihuka non é unha discográfica especializada en ningún xénero musical en concreto. Editou grupos de música rock, punk, heavy metal, reggae, rap ou pop.

Actúa só con grupos do País Vasco e Navarra. Durante os oitenta foi unha discográfica pioneira no denominado rock vasco e no seu catálogo atópanse bandas coma: Kortatu, Baldin Bada, Barricada ou M.C.D.

## Grupos en catálogo

* Ambulance
* Arawak
* Asier Serrano
* Atom Rhumba
* Axular DJ
* Bad F-Line
* Baila Nelly
* Baldin Bada
* Barricada
* Brigada Slam
* Cicatriz
* Conflict Noise
* Crin de Crines
* Delirium Tremens
* Des-Kontrol
* Disturbio
* Doctor Deseo
* Ehiztari
* Ehun Kilo
* Eskorbuto
* Etsaiak
* Flyin' Freak
* Gatibu
* Gatillazo

* Gose
* Harlax
* Haurtzarrak
* Hertzainak
* Idi Bihotz
* Ikus
* Ileon
* Josi y los Javis
* Jotakie
* Jousilouli
* Kaotiko
* Kauta
* Ke Rule
* Keike
* Ken Zazpi
* Kortatu
* KUDAI
* La Lengua de Trapo
* La Polla Records
* Labrit
* Lacaza
* Larrua Truck
* Laseda
* Latzen

* Lau Behi
* Lau Hitzal
* Leize
* Los Bichos
* Los Moñas
* M.C.D.
* Mala Fama
* Marruma
* Materia
* Matraka
* Mugatik
* Muted
* Nahi Ta Nahiez
* Nok
* Panteras Negras
* Parasma
* Patagonia
* Pin Pan Pun Band!
* Platero y Tú
* Potato
* Potemkin
* Potrotaino
* Pottor's
* Psicosis

* Rabia
* Rhune
* Sasoi Ilunak
* Sedientos
* Sen
* Sioux
* Soziedad Alkoholika
* Surfin Kaos
* Sustraia
* Tahures Zurdos
* Taxi Karlo
* The Uski's
* Tijuana in Blue
* Trepi eta Arawak
* Txapelpunk
* Txuma Murugarren
* Urgabe
* Urtz
* Vulpes
* Zapozain
* Zea Mays
* Zer Bizio?
* konplot villarta

## Véxase tamén
### Ligazóns externas
* Páxina web oficial.
Diplomático, diplomática

Un **diplomático** é calquera persoa que exerza o traballo da diplomacia.

Esta profesión pode exercela nunha misión diplomática, nunha misión consular, ante un organismo internacional, no ministerio de relacións exteriores ó que pertenza, ou destacado ante calquera repartición estatal no interior do seu estado.

Un diplomático debe enfrontar problemas de moi diversa índole. O Programa das Nacións Unidas para o Desenvolvemento (PNUD), clasificou no seu momento máis de dez mil temas que podían ser levados por unha chancelería. Por isto, os diplomáticos adoitan especializarse só nalgúns temas.

En España existen diferentes categorías de diplomáticos segundo a escala: embaixador, Ministro plenipotenciario (de 1ª, de 2ª e de 3ª clases), o conselleiro (de só unha clase), o secretario de embaixada (de 1ª, de 2ª e de 3ª clases), e o cónsul.
O Novo Emden

***O Novo Emden*** é un documental dirixido por Marcos Gallego en 2007. Trata sobre a viaxe do atuneiro Nuevo Emden do Grove a Concarneau en agosto de 1937, e posteriormente ó Caribe.

## Características
O guión e o traballo de investigación documental foi levado a cabo pola xornalista Comba Campoy a partir dos documentos incoados na causa militar  O documental, con posta en escena por parte de tres actores afeccionados do Grove (Atenea Fernández, Jacobo Otero e David Otero), inclúe narracións do relato escrito por Juan Aguiño, dono do barco, e entrevistas a Arturo Meis, o único sobrevivente na actualidade dos 18 homes que comezaron a viaxe.

O documental foi producido por Saga TV en coprodución coa TVG.

## Notas
## Véxase tamén
### Ligazóns externas
* ficha en www.culturagalega.org
Sócrates de Bitinia

**Sócrates** (Σωκράτης, Sōkrátēs), rei de Bitinia reinou dende o  até o  Foi irmán do rei Nicomedes IV, substituíuno coa axuda de Mitrídates VI do Ponto. As vitorias do cónsul romano Lucio Cornelio Sila provocaron a súa expulsión do seu reino no tempo da Primeira Guerra Mitridática, co que se produciu a volta de Nicomedes IV ao trono.
Desmond Morris

**Desmond Morris**, nado en Swindon o 24 de xaneiro de 1928, é un zoólogo e etólogo inglés.

## Traxectoria
Está casado coa historiadora Ramona Baulch, coautora de varios dos seus libros e nai do seu fillo. O seu libro *The Naked Ape*, publicado en 1967, é unha realista e obxectiva mirada á especie humana.
Lingua alemá de Suíza

O **alemán suízo** (*Schweizerdeutsch*, *Schwyzerdütsch*, *Schwiizerdütsch*, *Schwyzertütsch*) é unha das variedades da lingua alemá falados en Suíza, en Liechtenstein e nas zonas fronteirizas de Austria.

A maioría dos suízos aprenden o alemán suízo na casa e nas rúas. Cada rexión de Suíza ten o súa propia variación do dialecto, chegando a ser difícil a comunicación entre rexións remotas; entre outras razóns, porque a maior parte dos programas de televisión e os debates políticos son sempre en alemán oficial (estándar).

Os alemáns do norte de Alemaña acostuman ter moitas dificultades para comprender calquera dialecto suízo, mais os alemáns do sur, sobre todo os da Suabia bávara, cuxo dialecto tamén pertence ao grupo alemánico, poden entendelos con maior facilidade.miniatura|300px|O alemán suízo (en marelo) é falado por preto do 64% dos suízos|centro
## Véxase tamén 
### Outros artigos
* Suíza
* Lingua alemá
* Linguas xermánicas
* Walser
* Liña Brünig-Napf-Reuss
* Suíza xermanófona

### Ligazóns externas 
* Identificación de dialectos do alemán de Suíza.
* Schweizerisches Idiotikon - o dicionario da lingua alemá de Suíza.
Morga

A *elizate* de **Morga** é un concello da provincia de Biscaia, País Vasco. Por el transcorre o Camiño de Santiago.

## Demografía
Xermania

**Xermania** pode referirse a:

***Xermania**, o nome xenérico dado polos romanos ás rexións situadas ao norte do Imperio Romano, que corresponden ás provincias romanas de Xermania Magna, Xermania Superior e Xermania Inferior; 
***Xermania** (Francia Oriental), un dos tres reinos en que se dividiu, en 843, o Imperio Carolinxio segundo o tratado de Verdún;
****Xermania***, obra do historiador romano Tácito, fundamental para coñecer a historia antiga dos pobos xermánicos;
***batalla de Xermania**, acción militar da guerra do Pacífico;
***Xermania**, personificación da nación alemá ou ben dos alemáns;
***Xermania**, a chamada Segunda Berlín, termo tomado por Hitler para unha reforma urbana en Berlín;

## Notas 
Un erro tipográfico frecuente é escribir *xermania* por xermanía, unha xerga.

## Véxase tamén 
* Xermánico - nome
* Xermánico - adxectivo
Catarina II

**Catarina II** pode referirse a dúas emperatrices distintas:
* **Catarina II de Rusia**, emperatriz de 1762 a 1796. 
* **Catarina II de Constantinopla**, emperatriz dende 1308 até falecer no 1346.
Ollo de sapo

[miniatura|[Gneis do "ollo de sapo".]]

O **ollo de sapo** é unha formación xeolóxica de 600&nbsp;km de longo, que vai desde a costa central cantábrica galega ata o sistema central ibérico, e que xordiu durante a elevación da pre-meseta ibérica do Cámbrico-Ordovícico. Esta formación componse de rochas volcánicas graníticas e félsicas que metamorfizaron en diferentes graos. Destaca nelas unha proporción elevada de zirconita e abundan máis en superficie no núcleo do anticlinorio, que vai da Estaca de Bares a Seabra.

O a primeira descrición do ollo de sapo fíxoa Hernández Sampelayo en 1922. Parga Pondal describiuno con detalle e deulle o nome polos piroclastos de cuarzo azulados que abundan nos porfiroides, e que son característicos desta formación.
## Notas
## Véxase tamén
### Outros artigos
* complexo de Ordes
### Ligazóns externas
*
Casa de Bragança

A **dinastía de Bragança** ou **dinastía de Braganza** foi unha das dinastías reinantes en Portugal desde o ano 1640 ata o ano 1910.

## Historia
Ten os seus inicios con Afonso de Portugal, Conde de Barcelos (nado en 1370 e finado en 1461), que era fillo natural de Xoán I o de Boa Memoria e de Inés Pires. No ano 1442, Afonso V o Africano outorga o nobre título de 1º Duque de Bragança ao seu medio-tío Afonso. Entre os descendentes de Afonso I de Bragança atopábase Henrique I, que reina desde 1578 ata 1580. Á súa morte, houbo varios pretendentes e aspirantes ao trono portugués, pero tiveron de desistir ante a invasión e conquista de Portugal por parte do Rei Filipe II de España (1580). O Reino de Portugal quedou deste xeito incorporado e anexado á monarquía dos Habsburgo ata 1640, ano en que o 8º duque, Xoán II de Bragança, e a súa esposa dona Luísa de Guzmán, encabezan toda unha serie de ataques e conspiracións que culminan na revolución en contra de Filipe IV de España no ano 1640.

Xoán II de Bragança, que toma o nome de Xoán IV e é o primeiro rei Bragança (que reina desde 1640 ata 1656), ségueo o seu fillo Afonso VI (que reina desde 1656 ata 1683). Á morte de Afonso VI, sucédeo o seu irmán Pedro II (que reina desde 1683 ata 1706). Á morte de Pedro II, sucédeo o seu fillo Xoán V (que reina desde 1706 ata 1750).

No ano 1750 ascende ao trono Xosé I (que reina desde 1750 ata 1777), cuxa filla María de Bragança (herdeira ao trono) casou co seu tío Pedro de Bragança (irmán de Xosé I), e ambos reinan conxuntamente como María I e Pedro III. Cando a invasión napoleónica de Portugal, Xoán VI (fillo de María I e Pedro III) retirouse para Brasil, regresando en 1821. Á morte de Xoán VI en 1826, foi sucedido polo seu fillo Pedro IV, quen optou polo Imperio do Brasil e abdica ao trono de Portugal a favor da súa filla María II casada co nobre alemán Fernando de Saxonia-Coburgo-Gotha e Koháry (Fernando II), á que segue o seu fillo Pedro V (que reinou desde 1853 ata 1861). A pesar de seguir co apelido Bragança, a dinastía é unha rama da gran dinastía alemá de Wettin (Casa de Bragança-Saxonia-Coburgo e Gotha). Á morte de Pedro V no ano 1861, é sucedido por seu irmán Lois I (quen reinou entre 1861 e 1889). Seguen a liña, Carlos I (que reinou desde 1889 ata que morreu asasinado 1908). A este seguiulle Lois Filipe de Braganza (rei por un día). A Lois Filipe I, seguiuno o seu irmán Manuel II, o último dos Bragança, destronado pola revolución republicana de 1910. Tamén está a filla bastarda de Carlos I, María Pía de Saxonia-Coburgo-Gotha e Bragança.

## Véxase tamén 
### Outros artigos 
* Familia Real Portuguesa
* Duque de Bragança
National Geographic Channel

miniatura|300px|Logo da cadea
O **National Geographic Channel**, tamén chamado *Nat Geo*, é unha cadea televisiva creada pola National Geographic Society en setembro de 1997, que se pode ver por cable e vía satélite.

## Precedentes 
A National Geographic Society leva empregando a televisión como medio divulgativo dende 1964, cando comezaron a emitirse programas na CBS estadounidense. En 1973 os seus contidos mudaron para a ABC e finalmente á PBS en 1975. Dende 1997 a sociedade ten cadea de seu.

## Véxase tamén 
### Ligazóns externas 
* Web da cadea
Familia real portuguesa

A **Familia real portuguesa** era a familia constituída polo monarca portugués e polos seus familiares directos. Tras a implantación da República o 5 de outubro de 1910, Portugal deixou de ter familia real. Actualmente, reivindican a titularidade de seren da familia real portuguesa membros da familia da Casa de Bragança e membros da familia da Casa de Bragança-Saxonia-Coburgo-Gotha.

No pasado, aos diversos membros da familia real éranlles recoñecidos os seguintes tratamentos de honra: 
* *A Súa Maxestade Fidelísima*, reservado ao rei e á raíña; 
* *A Súa Alteza Real*, reservado ao herdeiro do trono (príncipe) e ao primoxénito deste, que ademais levaba o título de Príncipe da Beira; 
* *A Súa Alteza*, reservado para os demais fillos do rei; 
* *A Súa Excelencia*, outorgado aos restantes membros da familia real (así como ás persoas que detivesen títulos de nobreza).

## Últimos membros legais
Formaban parte da familia real portuguesa no momento da implantación da República Portuguesa as seguintes persoas:
* O rei Manuel II 
* A raíña Amelia de Orleáns, nai de Manuel II (casada con Carlos I) 
* A raíña María Pía de Savoia, avoa de Manuel II (casada con Lois I) 
* O infante Afonso de Bragança, Duque do Porto, tío de Manuel II.

### Reivindicacións
Actualmente, membros da Casa de Bragança  reivindícanse como lexítima familia real portuguesa, así como o emprego deses títulos de honra.

## Véxase tamén
*Lista de reis de Portugal
*Casa de Bragança

### Ligazóns externas
*Casa de Bragança
Transliteración do taxico cirílico

Transliteración dos estándares para o alfabeto taxico do cirílico ao alfabeto latino. As siglas significan o seguinte:

* ISO 9 &mdash; Especificació da Organización Internacional para a Estandarización, (en inglés International Organization for Standardization ISO 9. 
* KNAB &mdash; Da base de datos de topónimos do Instituto Da Lingua Estonia (en inglés *Institute of the Estonian Language*.
* WWS &mdash; Do *World’s Writing Systems*, Bernard Comrie (ed.)
* ALA-LC &mdash; O estándar da Biblioteca do Congreso dos Estados Unidos, en inglés Library of Congress e a Asociación de Bibliotecas dos Estados Unidos de América (en inglés: *American Library Association*).
* BGN/PCGN &mdash; O estándar da Lista Norteamericana dos Nomes Xeográficos (en inglés United States Board on Geographic Names e o Comité Permanente dos Nomes Xeográficos para o Uso do Inglés Británico Oficial, (en inglés Permanent Committee on Geographical Names for British Official Use).

## Véxase tamén
* Lingua taxica
Operación Uvas da Ira

A **Operación Uvas da Ira** (en lingua hebrea: מבצע ענבי זעם) é o nome dado polas Forzas de Defensa Israelís a unha ofensiva militar de dezaseis días contra o Líbano en 1996, nun intento de rematar cos bombardeos de Hezbolá sobre o norte de Israel. Hezbolá chamouna ***April War***. Israel levou a cabo máis de 1.100 ataques aéreos e un bombardeo intensivo (unhas 25.132 bombas). Unha instalación da ONU foi tamén alcanzada polos bombardeos israelís causando a morte de 118 civís libaneses. Hezbolá fixo en total 639 ataques con foguetes a obxectivos do norte de Israel, particularmente ao pobo de Kiryat Shemona. As forzas de Hezbolá tamén participaron en numerosos enfrontamentos con forzas israelís e do Exército do Líbano do Sur. O conflito rematou o 27 de abril por un acordo de cesamento do fogo que prohibiu os ataques a civís.

## Contexto histórico 
Logo de continuos ataques dende o sur do Líbano traspasando as fronteiras de Israel, o exército israelí invadiu o Líbano por segunda vez en 1982, dando comezo á Guerra do Líbano de 1982. Logo de tres meses ocupou a capital, Beirut. Ao longo dos seguintes tres anos, o exército israelí foi retirándose pouco a pouco, até estabelecer en 1985 o que chamou "Zona de Seguridade" en Líbano do Sur. A resistencia armada contra a ocupación israelí non rematou e en 1993 Israel respondeu cun ataque masivo contra o Líbano (Operación Responsabilidade) para interromper as accións de Hezbolá, a maior forza da resistencia. A campaña militar non tivo éxito e Hezbolá continuou a atacar obxectivos tanto no Líbano como no norte de Israel, incluíndo ás forzas armadas israelís, ao Exército de Líbano do Sur e áreas civís. O exército israelí bombardeou obxectivos a miúdo moi achegados a áreas civís, causando a miúdo a morte de moitos civís. En abril de 1996, Israel decidiu volver a tentar rematar con Hezbolá, e comezou a operación Uvas da Ira.

## Casus Belli 
O 30 de marzo, dous homes morreron por un mísil das Forzas de Defensa de Israel mentres traballaban nunha torre de auga en Yater, Líbano. Hezbolá respondeu co lanzamento de 20 mísiles ao norte de Israel e as autoridades militares israelís recoñeceron que o ataque fora un erro. O estoupido dunha bomba na beira dunha estrada que provocou a morte dun rapaz libanés de 14 anos e que feriu a outros tres na vila de Barashit foi a razón empregada por Hezbolá para disparar 30 mísiles a Israel o 9 de abril. As autoridades israelís anunciaron a operación Uvas da Ira o 11 de abril como unha serie de accións preventivas contra os bombardeos de Hezbolá, que feriran a seis civís israelís (Amnistía Internacional, 1996).

## Alto o fogo 
As hostilidades cesaron logo de acadar un acordo de alto o fogo líbano-israelí - un acordo escrito informal - baixo auspicio diplomático americano. O acordo foi anunciado ás 18:00 do 26 de abril de 1996, e pasou a ser efectivo ás 04:00 do 27 de abril.

## Notas
NO$GBA

**NO$GBA** (Nocash Game Boy Advance) é un emulador de Game Boy Advance e de Nintendo DS para Microsoft Windows e MS-DOS. Soporta a maioría de Nintendo DS homebrews e ROMs comerciais. NO$GBA inclúe unha variedade de opcións para a emulación, entre elas moitas formas de gardar, e ler varios cartuchos. É capaz de cargar múltiples GBA / NDS arquivos ROM co fin de funcións multixogador.

## Historia 
Martin Korth empezou programando un emulador de Game Boy para DOS en 1997, chamado *no$gmb*. Foi escrito ó completo en x86 ASM e funcionou incluso en máquinas AT/XT. Este programa foi mellorado co soporte de Game Boy Color en 1999, esta capacidade requiriu que o usuario doase diñeiro, aproximadamente 10$, para que o autor dese unha clave que permitise usar as "funcións de color" durante máis de 5 minutos. Desde que a protección foi *crackeada* non moito despois do lanzamento, o autor suspendeu o programa traLa versión 2.5. Unha versión especial para Windows estivo dispoñible a partir da 2.4.

En 2001 Martin Korth empezou un novo emulador para a Game Boy Advance. O emulador tivo a mesma interface de *debug* que o *no$gmb* (e outros emuladores baixo a etiqueta "no$") e foi lanzado para DOS e Windows en 2002. O soporte para a Nintendo DS foi engadido na versión 2.2 en 2006. Para evitar problemas de piratería, o autor creou unha versión gratuíta sen a interface de *debug* para o uso público. A versión de *debug* básica está dispoñible por 15$, dirixido ós desenvolvedores caseiros.

Recentemente o autor empezou a pedir unha pequena doazón de 2.5$ para que os usuarios poidan obter a versión máis recente, que é a que ven despois da versión gratuíta. A versión 2.6 está aínda dispoñible para descargar de balde.

## Limitacións 
O emulador é considerado un dos mellores emuladores de NDS e GBA, porén, ten algúns problemas de compatibilidade. Estes inclúen o feito de que o emulador é bastante intensivo na CPU para executar con pleno soporte 3D, algúns xogos, como o Megaman ZX e o Duck Amuck non funcionan debido a problemas cos *codecs* de vídeo, e as funcións multixogador poden non funcionar en xogos comerciais, e actualmente non se coñece soporte para a conexión WIFI de Nintendo ou o uso de xogos de GBA na segunda rañura durante a emulación dunha ROM de NDS.

## Véxase tamén 
### Outros artigos 
* VisualBoyAdvance
* Emulador
* Nintendo DS
* ROM

### Ligazóns externas 
* Páxina oficial de NO$GBA
* Cambios en versións de NO$GBA
María II de Portugal

150px|miniatura|Raíña María II de Portugal
**María II de Portugal** (nada en Río de Xaneiro o 4 de abril de 1819 e finada en Lisboa o 15 de novembro de 1853) foi raíña de Portugal, alcumada *a Educadora*. Nada no Brasil, foi a única americana xefe de estado dun estado europeo.

Era a filla do rei Pedro IV de Portugal, tamén emperador do Brasil co nome de Pedro I, e da súa primeira esposa a arquiduquesa Maria Leopoldina Josefa Carolina de Austria. Foi a segunda e última muller que logrou acceder ao trono de Portugal.

## Ascenso ao trono 
En marzo de 1826 morreu o rei Xoán VI, o que provocou unha crise de sucesión no país. O seu herdeiro, Pedro IV, proclamouse emperador do Brasil en 1822. Xoán tiña outro fillo Miguel, pero estaba exiliado en Austria logo de liderar unha serie de levantamentos contra o seu pai e o seu réxime liberal.

O rei designou á súa filla preferida, Isabel María, rexente ata que o seu "herdeiro lexítimo regresase ao país". Pero xamais especificou quen era ese herdeiro, se era Pedro o emperador, ou Miguel, o príncipe no exilio.

Advertido de que os seguidores do seu irmán estaba listos para colocar a Miguel no trono, Pedro abdicou en favor da súa filla máis vella, María da Gloria, que só tiña sete anos de idade, coa condición de que casase co seu tío Miguel e de que este aceptase a Constitución Liberal e exercese a rexencia ata que a súa sobriña alcanzase a maioría de idade.

Miguel simulou que aceptaba a proposta, pero ao chegar a Portugal, derrocou a María e proclamouse a si mesmo rei, abolindo a constitución liberal. Durante o reinado do seu esposo, María percorreu diversas cortes europeas, incluíndo a do seu avó en Viena así como Londres e París.

Pedro abdicou do trono brasileiro en 1831 en favor do seu fillo Pedro de Alcántara, e desde a súa base nos Azores atacou a Miguel, obrigándoo a abdicar en 1834. María II retomou a coroa e conseguiu a anulación do matrimonio co seu tío.

## Reinado 
O 26 de xaneiro de 1835, con 15 anos de idade, casou con Carlos, duque de Leuchtenberg, fillo de Eugène de Beauharnais e neto da emperatriz Xosefina. Carlos morreu o 28 de marzo dese mesmo ano, dous meses logo da voda.

O 1 de xaneiro de 1836, María casou co príncipe Fernando de Saxonia Coburgo Gota que gobernou como rei consorte. Recibiu o título, de acordo coa tradición portuguesa, ao nacer o seu primeiro fillo, o herdeiro.

O reinado de María II enfrontouse a unha insurrección o 16 de maio de 1846, que foi sufocada polas tropas realistas o 22 de febreiro de 1847. Promulgouse unha acta ditada para asegurar a saúde pública que evitou que se expandise o cólera polo país. Ademais apoiou políticas que fomentaban o aumento do nivel educativo da poboación.

Tras diversos embarazos e partos, os médicos informaron a María II do perigo que supuña para a súa saúde dar a luz a un fillo por ano. María non fixo caso das advertencias e morreu ao dar a luz ao príncipe Uxío en 1853.

## Trazos da súa personalidade 
A raíña María II é recordada como unha nai exemplar e unha persoa agradable que actuou sempre segundo as súas conviccións, intentando axudar ao seu país. Máis tarde recibiu o alcume de *a boa nai*.
Asemblea da República

A ***Assembleia da República*** é o órgano lexislativo da República Portuguesa. É unicameral e posúe ata 230 diputados. A asemblea ten a súa sede no Palácio de São Bento en Lisboa.

A lexislatura ten unha duración de catro anos, convocándose eleccións unha vez rematado o prazo, agás que o Presidente da República disolva a cámara e convoque eleccións anticipadas.

## Repartición de escanos no parlamento portugués 
## Galería de imaxes 

Ficheiro:Parlamento-IPPAR1.jpg|Interior da Assembleia da República.
Ficheiro:Assembleia Republica Portugal 2.JPG|Palácio de São Bento.
Ficheiro:Palácio de São Bento.jpg|Palácio de São Bento.
Ficheiro:Flag of the Portuguese Assembly of the Republic.svg|A recentemente adoptada bandeira da Assembleia da República.
Badaghxán

A provincia de **Badaghxán** (pódese escribir tamén *Badagxán*, pero co dígrafo "gh", IPA /h/, acércase máis a nosa pronuncia ao orixinal persa), (nome orixinal:بدخشان , /badaxša:n/) é unha das 34 provincias do Afganistán. A súa é Feyzabad. Está situada ao nordés do país, entre o Hindu Kush e o Ama Dária. Linda polo norte e o leste coa Provincia Autónoma de Montañoso Badaghxán (taxico: Вилояти Мухтори Кҳистони Бадахшон/*Viloyati Mukhtori Kuhistoni Badakhshon*), -pode aparecer tamén coma *Gorno-Badaghxán*, pero en ruso *Gorno* ven de *gornii* que quere dicir *montañoso*, persa *kohistan*-, de Tadjiikistán, ao sur coa provincia de Nurestán, ao leste coa provincia Fronteira do Noroeste de Paquistán, ao oeste coa provincia de Tahar e ao suroeste coa provincia de Panxír. Ten unha superficie de 44&nbsp;059&nbsp;km2. Tiña unha poboación de 1&nbsp;112&nbsp;227 habitantes (2007). Algunhas cidades máis importantes son Exquexem, Handúd, Xurm e Qal'eh-ye Panjeh.
Polophylax

**Polophylax** (en grego: gardián dos polos) é unha extinta constelación do sur situada entre Tucana e Grus. Foi inserida por Petrus Plancius nos seus pequenos planisferios celestiais dentro do seu gran mapa de parede do 1592. Foi substituída polas doce constelacións inseridas polo propio Petrus Plancius nos finais do 1597 e principios do 1598 en base ás observacións feitas no hemisferio sur por Pieter Dircksz Keyser e Frederik de Houtman.
Psalterium Georgii

250px|miniatura|Constelación de Arpa Georgii.
**Psalterium Georgii**, a arpa de George, foi unha constelación creada por Maximilian Hell no 1781 na honra de Xurxo III de Inglaterra. A constelación é tamén coñecida por **Harpa Georgii**, porque representa unha arpa. Estaba situada entre Taurus, Eridanus e Cetus. As súas estrelas pertencen na actualidade a Eridanus. Este termo caeu en desuso.

## Véxase tamén
### Ligazóns externas 
* Psalterium Georgii. Obsolete constellations (Shane Horvatin)  
* Harpa Georgii. Star Tales (Ian Ridpath)
Antón Capelán

**Antón Capelán Rey**, nado en Mesoiro (Elviña, A Coruña) en 1953, é un historiador, profesor e escritor galego.

## Traxectoria 
Formouse no IES Monelos e estudou Filoloxía na Universidade de Santiago de Compostela. Foi profesor no propio IES de Monelos dende pouco despois de realizar a carreira universitaria ata a súa xubilación en marzo de 2018.

Ten publicado traballos sobre literatura galega en distintas publicacións periódicas de Galiza, como *A Nosa Terra*, *Luzes de Galiza*, *A Trabe de Ouro*, o *Boletín Galego de Literatura* ou *Sarmiento* (Anuario Galego de Historia da Educación).
## Obras
### Investigación
**Contra a Casa da Troia* (1994). Laiovento. 291 páxs. ISBN 978-84-87847-46-2. Tres ensaios sobre aspectos moi concretos da vida cultural de Santiago de Compostela nos anos 1929-1936.
**Contra a Casa da Troia (e II)* (1996). Laiovento. 220 páxs. ISBN 978-84-87847-82-0.
**Da violencia que non condenan: o centenario da folga xeral de maio na Coruña* (2003). Ateneo Libertario Ricardo Mella.
**Diatribas manuelinas* (2004). Laiovento. 229 páxs. ISBN 978-84-8487-057-9.
**Silva de varia recensión* (2005). Laiovento. 68 páxs. ISBN 978-84-8487-073-1. Cinco traballos sobre obras de Camilo Díaz Valiño, Manuel Antonio, Armando Fernández Mazas, Alejandro Finisterre ou Avilés de Taramancos.
**Luís Seoane en Compostela e outros ensaios* (2010). Laiovento. 284 páxs. ISBN 978-84-8487-193-4. 

### Como editor literario
**Prosas completas / Dosinda Areses*, de Xosé Luís Méndez Ferrín (1998). Xerais.
**O culto dos heroes*, de Arturo Cancela, traducido por Eduardo Blanco Amor (2001). Laiovento.
## Notas
Gernikako arbola

**Gernikako arbola** son dúas palabras éuscaras que significan **árbore de Gernika**, unha árbore situada no concello de Gernika-Lumo e con significado simbólico para os vascos.

Tamén se pode referir a:
* A canción "Gernikako arbola", de José Iparraguirre, o himno non oficial do País Vasco.
* O nome dunha estación de tranvías de Gasteiz, a Gernikako arbola.
Quadrans Muralis

miniatura|A constelación de Quadrans.
**Quadrans Muralis**, o cuadrante mural, foi unha constelación creada por Joseph Lalande no 1795 a partir de estrelas ó norte de Boötes. A estrela principal era a variable CL Draconis, de magnitude aparente 4,95. A constelación representa un cuadrante, un antigo instrumento astronómico que era usado, xunto co octante e o sextante, para observa-la posición das estrelas.

Aínda que a constelación xa non é recoñecida polos astrónomos, deulle o seu nome ás Cuadrántidas, a choiva anual de meteoros  que irradia dende esta zona cada mes de xaneiro.
## Véxase tamén
### Ligazóns externas 
* Quadrans Muralis. Obsolete constellations (Shane Horvatin) 
* Quadrans Muralis. Star Tales (Ian Ridpath)
Ramus Pomifer

350px|miniatura|Representación da constelación de Cerberus e Ramus.
Constelación do Ramo (**Ramus Pomifer**), en latín "Ramo da Mazanceira", foi unha constelación localizada entre Hércules e Lyra, adicada ás serpes que atacaron a Hércules na súa infancia, as cales pasaron a se-lo ramo de mazás sostidas por Hércules na súa man esquerda. Comparte as mesmas estrelas que a xa tamén extinta constelación de Cerberus.